Legal Document

Category: 36

Text:
30. ΑΠΟΦΑΣΙΣ ΓΕΝΙΚΟΥ ΓΡΑΜΜΑΤΕΩΣ  ΤΟΥ Ε.Ο.Τ. Αριθ. 503007 της 29 Ιαν./9 Φεβρ. 1976 (ΦΕΚ Β΄ 166) Περί κανονισμού σχέσεων ξενοδόχων και πελατών αυτών. Η άνω απόφαση κυρώθηκε και απέκτησε ισχύ νόμου από τότε που δημοσιεύτηκε στην Εφημερίδα της Κυβερνήσεως από το άρθρ.8 Νόμ. 1652/14 - 30 Οκτ. 1986 (ΦΕΚ Α΄ 167), ανωτ. σελ. 106,09. Έχοντες υπ’ όψει τας διατάξεις: 1.Του άρθρου 4 του Δ/τος της 1ης Νοεμβρίου 1938 «περί προσόντων Ξενοδόχων και Ξενοδοχείων». Σελ. 202,18(3) Τεύχος Η123 - Σελ. 28 2.Του Α.Ν. 1565/1950 ως ούτος εκυρώθη δια του Ν. 1624/51 και συνεπληρώθη δια των Ν.Δ. 3430/1955, Ν.Δ. 4109/1960 και Ν.Δ. 201/1974. 3.Την υπ’ αριθ. 156/29.1.76 απόφασιν του Δ.Σ. Ε.Ο.Τ., αποφασίζομεν: Εγκρίνομεν τον Κανονισμόν τον αφορώντα εις τας σχέσεις των Ξενοδόχων και πελατών αυτών, έχοντα ως εξής: Άρθρον 1. Ο Ξενοδόχος υποχρεούται να ενοικιάζη τα κενά δωμάτια του Ξενοδοχείου του εις πάντα αιτούντα πελάτην, να διαθέτη δε και να παρέχη πράγματι όσας ανέσεις διαφημίζει δια το Ξενοδοχείον του (π.χ. κολυμβητικήν δεξαμενήν, αθλοπαιδιάς, Νυκτ. Κέντρον, ομβρέλλας, ανάκλιντρα, αμμώδη ακτή κ.λ.π.). Ο Ξενοδόχος δύναται να αρνηθή την ενοικίασιν, εάν ο πελάτης: α)Είναι καταφανώς ασθενής. β)Διατελή εν μέθη. γ)Είναι ρυπαρός. Απαγορεύεται η μίσθωσις μέρους των δωματίων του Ξενοδοχείου, με παράλληλον ανάληψιν υποχρεώσεως του Ξενοδόχου, όπως αι υπολοιπόμεναι κλίναι μη ενοικιασθώσιν εις συγκεκριμένα έτερα πρόσωπα ή Ταξειδιωτικούς Οργανισμούς ή Τουριστικά Γραφεία (αποκλειστικότης). Άρθρον 10. Ο Ξενοδόχος οφείλει να διαθέτη εις τους πελάτας τα δωμάτια, των οποίων την παραγγελίαν έχει εγγράφως ή  τηλεγραφικώς ή δια συμβολαίου - συμφωνητικού αποδεχθή, υποχρεούμενος, εν εναντία περιπτώσει όπως εξασφα-λίση την διαμονήν τούτων εις έτερον Ξενοδοχείον, της αυτής τουλάχιστον τάξεως, κείμενον εν τη αυτή πόλει και διαθέτον εν πάση περιπτώσει τας αυτάς ανέσεις και προϋποθέσεις διαμονής (θάλασσαν, αθλοπαιδιάς κ.λ.π.), ως αι δια το ιδικόν του Ξενοδοχείον διαφημιζόμεναι. Εν τοιαύτη περιπτώσει ο ξενοδόχος οφείλει να καταβάλη εξ ιδίων τα έξοδα μεταφοράς και την τυχόν επί πλέον διαφοράν τιμής, μεταξύ του Ξενοδοχείου του και του ετέρου Ξενοδοχείου. Εφ’ όσον τα ανωτέρω δεν καταστή δυνατόν να εξασφαλισθώσιν, ο Ξενοδόχος υποχρεούται να αποζημιώση με το σύνολον της συμφωνηθείσης, δι’ ολόκληρον το χρονικόν διάστημα, τιμής διαμονής τον πελάτην, είτε ούτος έχει προέλθει με το Ξενοδοχείον εις απ’ ευθείας συμφωνίαν, είτε είναι κομιστής διατακτικής Πρακτορείου (VOUCHER), εκδοθείσης κατόπιν εν ισχύϊ Συμφωνητικού - Συμβολαίου. Απαγορεύεται εις τον Ξενοδόχον να συνάπτη συμβάσεις εκμισθώσεις κλινών πλειόνων της εις κλίνας δυναμικότητος του Ξενοδοχείου του. Παράβασις της ανωτέρω διατάξεως θέλει επιφέρει κατά του Ξενοδόχου ως διοικητικήν κύρωσιν τον υποβιβασμόν του Ξενοδοχείου του εις την αμέσως κατωτέραν τάξιν επί έν έτος. Άρθρον 11. Συμφωνίαι - Συμβόλαια μεταξύ Ξενοδόχων και Τουριστικών Γραφείων ή Ταξειδιωτικών Οργανισμών είτε ομάδων πελατών δια κράτησιν αριθμών κλινών δι’ ωρισμένην χρονικήν περίοδον προς συνεχή αποστολήν εναλλασσομένων πελατών (ΑΛΛΟΤΜΕΝΤ) δέον όπως περιλαμβάνουσι εκτός τυχόν λοιπών όρων: α)Την συμφωνηθείσαν τιμήν απλής διανυκτερεύσεως, ή μετά πρωϊνού ή μετά ημιδιατροφής ή μετά πλήρους διατροφής. (1)Τα συμφωνούμενα πρωϊνά και γεύματα ΤΑΜΠΛ ΝΤΟΤ, δέον να διατίθενται εις τιμήν και σύνθεσιν οία είναι αι υπό των των εκάστοτε Αγορανομικών Διατάξεων καθοριζόμεναι. (2)Απαγορεύεται εις Ξενοδοχεία άτινα δεν διαθέτουσιν εντός αυτών εστιατόρια και κυλικεία να συνάπτουν συμβόλαια περί μισθώματος κλινών μετά πρωϊνού, ημιδιατροφής, ή πλήρους διατροφής. (3)Ωσαύτως απαγορεύεται η μίσθωσις ή υπεκμίσθωσις των εν τω Ξενοδοχείω τυχόν λειτουργούντων εστιατορίων και κυλικείων εις πρόσωπα ξένα προς την επιχείρησιν, καθισταμένου σαφούς εν προκειμένω ότι η ευθύνη της επιχειρήσεως είναι ενιαία δι’ άπαντα τα τμήματα της Ξενοδοχειακής Μονάδος. β)Τον τύπον των δωματίων (μονόκλινα, δίκλινα, απλά μετά λουτρού). γ)Την ακριβή χρονική διάρκειαν της μισθώσεως. δ)Τον συμφωνηθέντα αριθμόν διανυκτερεύσεων κατά μήνα κατ’ ανώτατον και κατώτατον όριον. Άρθρον 12. 1.Ο ξενοδόχος δικαιούται ν’ απαιτήση προκαταβολήν, επέχουσαν θέσιν αρραβώνος, μέχρι ποσοστού 25% επί του συνολικού ποσού του προκύπτοντος εκ της συναφθείσης συμφωνίας. 2.Εν περιπτώσει αθετήσεως της συμφωνίας εκ μέρους του Ξενοδόχου, ούτος υποχρεούται εις την άμεσον επιστροφήν της προκαταβολής, εντόκως, πλέον τυχόν λοιπών δικαιωμάτων άτινα ήθελον προκύψει υπέρ του αντισυμβαλλομένου, παραλλήλως δε η τοιαύτη συμπεριφορά του Ξενοδόχου θέλει θεωρηθή βαρύτατον παράπτωμα και θέλει επισύρει κατ’ αυτού αυστηροτάτας διοικητικάς κυρώσεις εκ μέρους του ΕΟΤ. 3.Εις περίπτωσιν καθ’ ην το Τουριστικόν Γραφείον ή ο Ταξειδιωτικός Οργανισμός δεν καλύψη, το συμφωνηθέν κατώτατον όριον του ALLOTMENT εκάστου μηνός, ο Ξενοδόχος δικαιούται αποζημιώσεως υπολογιζομένης, επί της συμφωνηθείσης τιμής διανυκτερεύσεως και ανερχομένης εις το ήμισυ του παραμένοντος ακαλύπτου υπολοίπου του κατωτάτου ορίου του ALLOTMENT. Η προαναφερθείσα αποζημίωσις δύναται να συμψηφισθή με την τυχόν κατατειθεμένην προκαταβολήν. (Αντί για τη σελ. 202,19(β) Σελ. 202,19(γ) Τεύχος 737 - Σελ. 35 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.30 Άρθρον 13. 1.Τουριστικόν Γραφείον ή Ταξειδιωτικός Οργανισμός δικαιούται να προβή εις ακύρωσιν μέρους ή του συνόλου των συμφωνηθεισών κλινών άνευ υποχρεώσεως καταβολής αποζημιώσεως εφ’ όσον αποδεδειγμένως ειδοποιηθή ο Ξενοδόχος είκοσι μίαν (21) τουλάχιστον ημέρας προ της συμφωνηθείσης αφίξεως των πελατών (RELEASE PERIOD). 2.Αντιστοίχως και ο Ξενοδόχος έχει δικαίωμα χρονικού ορίου αποδεσμεύσεως (RELEASE REPIOD) είκοσι μίαν (21) ημέρας προ εκάστης τακτής αφίξεως των πελατών δι’ όσας από τας συμφωνηθείσας κλίνας δεν έχει υπάρξει επικεκυρωμένη κράτησις με VOUCHER ή με ROOMING LIST. «3.Τα Τουριστικά Γραφεία ή οι Ταξειδιωτικοί Οργανισμοί αναλαμβάνουν υποχρεωτικά, δια της συμβάσεως των ALLOTMENTS και με ποινή ακυρότητας της συμβάσεως αυτής, την υποχρέωση να καλύψουν ορισμένο ποσοστό του συνόλου των συμφωνημένων ALLOTMENTS κατά τη μέση (Απρίλιος, Μάϊος, Οκτώβριος) τουριστική περίοδο. Το ποσοστό αυτό καθορίζεται ελεύθερα κατά μήνα από τους αντισυμβαλλομένους. Στην περίπτωση που το Τουριστικό Γραφείο ή ο Ταξειδιωτικός Οργανισμός δεν εκπληρώνει την υποχρέωσή του αυτή, ο ξενοδόχος δικαιούται να προβεί σε ανάλογη, προς το ποσοστό των ALLΟTMENTS, που δεν καλύφθηκε, μείωση των κλινικών που συμφωνήθηκαν για την περίοδο της αιχμής (Ιούνιο, Ιούλιο, Αύγουστο και Σεπτέμβριο)». Η παρ.3 αντικαταστάθηκε ως άνω από το άρθρ.1 παρ.1 της 535813/27 Σεπτ. - 9 Ιαν. 1980 (ΦΕΚ Β΄ 9). «4.Τα Τουριστικά Γραφεία ή οι Ταξειδιωτικοί Οργανισμοί αναλαμβάνουν, δια της συμβάσεως των ALLOTMENTS και με ποινή ακυρότητας της συμβάσεως αυτής, την υποχρέωση να χορηγούν προς τους ξενοδόχους, σε χρόνο που ρητά καθορίζεται από τη σύμβαση, δεσμευτική κατάσταση των κρατήσεών τους για την περίοδο 1/7 έως 15/9. Αντιστοίχως οι ξενοδόχοι υποχρεούνται να εξασφαλίσουν τον αριθμό των κλινών της ανωτέρω καταστάσεως επαυξημένο κατά 30% για την αντιμετώπιση των κρατήσεων της τελευταίας στιγμής». Η παρ.4 προστέθηκε ως άνω από το άρθρ.1 παρ.2 της 535813/27 Σεπτ. 1979 - 9 Ιαν. 80 (ΦΕΚ Β΄ 9). Με την αριθ. 535813/27 Σεπτ. 1979 - 9 Ιαν. 1980 (ΦΕΚ Β΄ 9) ορίσθηκε ότι: Ειδικά, προκειμένου για τις συμβάσεις ALLOTMENTS του 1980, που έχουν ήδη υπογραφεί, σε περίπτωση που δεν επιτευχθεί επαναδιαπραγμάτευση των συμβάσεων αυτών βάσει των κατά τα ανωτέρω θεσπιζομένων διατάξεων, το μεν ποσοστό υποχρεωτικής καλύψεως των ALLOTMENTS κατά την μέση τουριστική περίοδο  Σελ. 202,20(γ) Τεύχος 737 - Σελ. 36 (παρ. 1 προηγουμένου άρθρου) ορίζεται σε 30% χωρίς να ορίζεται ποσοστό υποχρεωτικής καλύψεως για την χαμηλή τουριστική περίοδο, ως δε χρόνον χορηγήσεως της δεσμευτικής καταστάσεως των κρατήσεων (παρ.2 του προηγουμένου άρθρου) ορίζεται υποχρεωτικά ή 15.6.80. Άρθρον 14. Εις έκαστον δωμάτιον δέον να υπάρχη πινακίς θεωρημένη υπό της Αστυνομίας εις την οποίαν να αναγράφωνται εις τας οικείας στήλας αναλυτικώς, η τιμή του δωματίου, αι σχετικαί προσαυξήσεις και η συνολική τιμή, ήτις θα προκύψη εκ της αθροίσεως τούτων πλέον του αντιτίμου πρωϊνού και γεύματος κατά τας εκάστοτε ισχυούσας Αγορανομικάς Διατάξεις και εφ’ όσον παρέχωνται τοιαύτα, προς επακριβή ενημέρωσιν των πελατών επί του συνολικού ποσού το οποίον υποχρεούνται να καταβάλλουν ούτοι δια την διαμονήν εις το δωμάτιον του Ξενοδοχείου. Άρθρον 15. Ξενοδοχειακαί Επιχειρήσεις, εις ας εχορηγήθη υπό του ΕΟΤ το δικαίωμα υποχρεωτικής παροχής πρωϊνού ή γεύματος, οφείλουν να προσθέτουν επί της τιμής του δωματίου, εις το ακέραιον τας υπό των εκάστοτε ισχυουσών Αγορανομικών Διατάξεων καθοριζομένας τιμάς και να προσφέρουν τα εν λόγω εδέσματα με την υπό των ειρημένων Αγορανομικών Διατάξεων προβλεπομένην σύνθεσιν. Τα Ξενοδοχεία εις α παρέχεται δικαίωμα υποχρεωτικής ημιδιατροφής, υποχρεούνται εις γνωστοποίησιν τούτου εις τους πελάτας άμα τη αφίξει των και εις ανάρτησιν σχετικής ενδεικτικής πινακίδος εις εμφανή θέσιν της υποδοχής και του υπνοδωματίου. Άρθρον 16. Αι ανά την χώραν Ξενοδοχειακαί Επιχειρήσεις οφείλουν να εισπράττουν καθ’ όλον το έτος τας δηλωθείσας προς τον ΕΟΤ και εγκριθείσας υπ’ αυτού τιμάς, απαγορευομένης της εισπράξεως τιμών κατωτέρων ή ανωτέρων των δηλωθεισών τοιούτων, εν συνδυασμώ προς τας υπό των Υπουργικών περί τιμών Ξενοδοχείων αποφάσεων καθοριζομένας εκάστοτε εκπτώσεις. Προς διαπίστωσιν της πιστής τηρήσεως των ανωτέρω, οι Ξενοδόχοι υποχρεούνται όπως: α)Υποβάλουν εις την αρμοδίαν Δ/νσιν του ΕΟΤ τα μεταξύ αυτών και των Τουριστικών Γραφείων Εσωτερικού και Εξωτερικού υπογραφέντα (συναφθέντα) συμβόλαια εις διπλούν προς έλεγχον και θεώρησιν. β)Θέτουν υπ’ όψιν των αρμοδίων οργάνων του ΕΟΤ τα βιβλία της ημερησίας κινήσεως και χρεώσεως πελατών (MAIN COURANTE) ως και τα αντίγραφα των προς τους πελάτας επιδιδομένων λογαριασμών προς έλεγχον. Συμβόλαια μη υποβληθέντα προς θεώρησιν και έλεγχον ως ανωτέρω, ουδεμίαν αποδεικτικήν ισχύν θα έχωσιν δια τον ΕΟΤ εν περιπτώσει ανακύψεως διαφοράς μεταξύ των συμβαλλομένων. Κατά των παραβατών των ως άνω διατάξεων θέλουσι επιβληθή διοικητικαί κυρώσεις εξικνούμεναι μέχρις ανακλήσεως του διορισμού του υπευθύνου Δ/ντού του Ξενοδοχείου εφ’ όσον τα συμβόλαια φέρουσι την υπογραφήν του και του υποβιβασμού της Ξενοδοχειακής Μονάδος εις την τάξιν εκείνην εις ην αντιστοιχούσιν αι κατά την διαπίστωσιν της παραβάσεως εισπραττόμεναι τιμαί (Β.Δ. 27/4 14/5/1937 άρθρον 10). 18.Ζ.α.30 Γενικοί νόμοι περί ξενοδοχείων-Επιπλ. δωματίων κλπ Άρθρον 17. Ο Ξενοδόχος προς εξυπηρέτησιν των πελατών, υποχρεούται να διατηρή ανοικτόν το Ξενοδοχείον του καθ’ όλον το 24ωρον, διαθέτων υπάλληλον υποδοχής κατά την διάρκειαν της ημέρας και νυκτοθυρωρόν κατά την νύκταν. Ομοίως υποχρεούται να εξασφαλίζη καθ’ όλον το 24ωρον την λειτουργίαν του τηλεφωνικού κέντρου του Ξενοδοχείου του. Άρθρον 18. Οι διοριζόμενοι δι’ αποφάσεως του ΕΟΤ υπεύθυνοι Διευθυνταί είναι υποχρεωμένοι να επιμελούνται της τηρήσεως του παρόντος Κανονισμού και των σχετικών περί Ξενοδοχείων Νόμων και λοιπών διατάξεων. Οι Επιχειρηματίαι Ξενοδόχοι οφείλουν να μη παρεμβαίνουν εις τα καθήκοντα του Δ/ντού, του τελευταίου υποχρεουμένου, εν τοιαύτη περιπτώσει, εις υποβολήν σχετικής αναφοράς εις την αρμοδίαν Υπηρεσίαν του ΕΟΤ. Παράβασις των ανωτέρω θέλει επισύρει διοικητικάς κυρώσεις τόσον κατά του Διευθυντού, όσον και κατά της Επιχειρήσεως. Άρθρον 2. Ο ξενοδόχος υποχρεούται να απαντά εγγράφως ή τηλεγραφικώς εντός 3 ημερών, περί αποδοχής ή μη παραγγελιών ενοικιάσεως δωματίων διαβιβαζομένων αυτώ εγγράφως, από τηλεφώνου ή δια τηλεγραφήματος δικαιούμενος, εν καταφατική περιπτώσει, να ζητήση προκαταβολήν μέχρι 25% επί του συνόλου της συμφωνηθείσης τιμής διανυκτερεύσεως, των παραγγελθεισών ημερών διαμονής, της προκαταβολής ταύτης μη δυναμένης να υποληφθή του μισθώματος μιας ημέρας. Η παραγγελία κρατήσεως θεωρείται ολοκληρωθείσα άμα τη λήψει της κατά τα ανωτέρω καθοριζομένης προκαταβολής, ή άμα τη εγγράφω αποδοχή της κρατήσεως υπό του Ξενοδόχου. Άρθρον 19. Οι λογαριασμοί πελατών εισπράττονται συνήθως καθ’ εβδομάδα. Ο Ξενοδόχος όμως δικαιούται να ζητήση την εξόφλησιν αυτών και καθ’ ημέραν. Εν περιπτώσει μη εγκαίρου εξοφλήσεως του λογαριασμού, ο Ξενοδόχος δικαιούται να αρνηθή την περαιτέρω μίσθωσιν του δωματίου ή της κλίνης, να παρακρατήση δε κατά την αναχώρησιν του οφειλέτου πελάτου πάντα τα εισκομισθέντα ή παραδοθέντα αυτώ υπό του πελάτου αντικείμενα συμφώνως προς τας διατάξεις του άρθρου 5 του Ν.Δ. 5205/1931. Άρθρον 20. Ο πελάτης άμα τη αφίξει του εις το Ξενοδοχείον, οφείλει να παραδώση εις τον Ξενοδόχον ή τον εντεταλμένον Διευθυντήν του Ξενοδοχείου τα πολύτιμα ή σημαντικής αξίας αντικείμενα ως και τα χρήματα άτινα φέρει μεθ’ εαυτού έναντι αποδείξεως. Εν εναντία περιπτώσει ο Ξενοδόχος δεν ευθύνεται δια την τυχόν απώλειαν αυτών. Δια τα λοιπά αντικείμενα τα εισκομισθέντα υπό του πελάτου ο Ξενοδόχος απαλλάσσεται πάσης ευθύνης, εάν η ζημία ή η απώλεια οφείλεται εις αμέλειαν του πελάτου ή των συνοδευόντων αυτόν προσώπων ή των επισκεπτομένων αυτόν ή των εν τη υπηρεσία του ευρισκομένων. Επίσης ο Ξενοδόχος απαλλάσσεται πάσης ευθύνης εάν η βλάβη, η καταστροφή ή η απώλεια οφείλεται εις ανωτέραν βίαν (σεισμόν, πυρκαϊάν κ.λ.π.) ή εις την ιδιάζουσαν του πράγματος φύσιν. Άρθρον 21. Εις περίπτωσιν ασθενείας εκ μολυσματικής, ή μεταδοτικής νόσου ή παραφροσύνης ή θανάτου ή αυτοκτονίας πελάτου τινός εντός του Ξενοδοχείου, ο Ξενοδόχος, δικαιούται αποζημιώσεως εκ μέρους του πελάτου ή των δικαιούχων αυτού δια τας δαπάνας ή ζημίας ας υπέστει συνεπεία του συμβάντος. Το ποσόν της αποζημιώσεως καθορίζεται δι’ αποφάσεως του Γενικού Γραμματέως του ΕΟΤ. Ο πελάτης του ξενοδοχείου είναι υπεύθυνος δια πάσαν βλάβην ή ζημίαν, την οποίαν υπέστη το Ξενοδοχείον, οφειλομένην εις αυτόν ή τους επισκέπτας του ή το εν τη υπηρεσία του προσωπικόν ή εις παν άλλο πρόσωπον δι’ ο ευθύνεται ο πελάτης (θραύσις υαλικών, πιατικών, νιπτήρων, βλάβαι επίπλων, ταπήτων, ρουχισμού κ.λπ.). Άρθρον 22. Ο πελάτης υποχρεούται: α)Να υπογράψη άμα τη εισόδω του εις το Ξενοδοχείον τα υπό των Αρχών διατεταγμένα δελτία. β)Να παραδίδη εις το θυρωρείον το κλειδί του δωματίου του κατά την έξοδόν του εκ του Ξενοδοχείου, του Ξενοδόχου εν πάση περιπτώσει, υποχρεουμένου να διαθέτη δεύτερον κλειδί δι’ έκαστον δωμάτιον της Ξενοδοχειακής Μονάδος του. γ)Να δέχεται τους επισκέπτας του εις τας αιθούσας του Ξενοδοχείου. Επισκέψεις εις τα δωμάτια απαγορεύονται εκτός εάν ο πελάτης διαθέτη διαμέρισμα. Άρθρον 23. Απαγορεύεται: α)Η υπό των πελατών παρασκευή εντός των δωματίων του Ξενοδοχείου φαγητών και αφεψημάτων ως και η εντός των δωματίων εστίασις πλην των ασθενών ή των εχόντων ζητήσει ROOM SERVICE. β)Η υπό των πελατών χρήσις πετρελαιομηχανών, καμινέτων, ηλεκτρικών συσκευών κ.λ.π. γ)Η χρησιμοποίησις ηλεκτρικού ρεύματος δι’ άλλον σκοπόν πλην του φωτισμού και ξυριστικής μηχανής. ε)Η πλύσις εντός των δωματίων ασπρορρούχων και λοιπών ειδών ιματισμού. στ)Η εις τους διαδρόμους του Ξενοδοχείου τοποθέτησις παντός είδους αποσκευών. ζ)Η μετακίνησις των εν τοις δωματίοις επίπλων και η διάνοιξις εις τους τοίχους οπών δια την ανάρτησιν φωτογραφιών ή άλλων αντικειμένων. η)Η διατήρησις εντός του Ξενοδοχείου παντός είδους κατοικιδίων ζώων, εκτός εάν εις το Ξενοδοχείον διατίθεται ειδικός προς τούτο χώρος. θ)Τα τυχερά παίγνια. ι)Η μουσική, τα άσματα και παντός είδους συγκεντρώσεις, προξενούσαι θόρυβον ή ενόχλησιν εις τους λοιπούς πελάτας. Δια πάντα θόρυβον ή ενόχλησιν εκ μέρους ανηλίκων ευθύνονται οι γονείς ή κηδεμόνες αυτών. ια)Η υπό των πελατών μεταφορά και χρήσις εκτός των δωματίων, λινών προσοψίων και λοιπών ειδών ιματισμού. Άρθρον 24. Ο πελάτης οφείλει να συμπεριφέρεται μετά προσηνείας προς το προσωπικόν του Ξενοδοχείου δια παν δε εναντίον αυτού παράπονον να αναφέρεται εις την Διεύθυνσιν ήτις και υποχρεούται να ικανοποιήση τούτον εν τω μέτρω του εφικτού και του νομίμου. Εις περίπτωσιν καθ’ ην πελάτης παραβαίνει τας διατάξεις του παρόντος κανονισμού, θορυβεί εκ συστήματος, ενοχλεί τους λοιπούς πελάτας και εν γένει συμπεριφέρεται κατ’ ανάρμοστον τρόπον προς αυτούς και το προσωπικόν, δύναται να θεωρηθή ως ανεπιθύμητος, η δε Δ/νσις του Ξενοδοχείου δικαιούται ν’ απαιτήση παρ’ αυτού όπως εντός 24 ωρών εγκαταλείψη το Ξενοδοχείον εκκενώση δε το δωμάτιον από τας αποσκευάς του. Άρθρον 25. Οσάκις ήθελε σημειωθή κρούσμα λοιμώδους νόσου, οι οικείοι του ασθενούς και ο θεράπων ιατρός οφείλουν να ειδοποιήσουν πάραυτα την Δ/νσιν του Ξενοδοχείου, το οικείον Αστυνομικόν Τμήμα και το πλησιέστερον Υγειονομικόν Κέντρον. Άρθρον 26. Εις περίπτωσιν παραβάσεως του παρόντος κανονισμού ο πελάτης ή ο Ξενοδόχος δύνανται, εάν παραστή ανάγκη, να αποταθούν εις την Τουριστικήν Αστυνομίαν, ή ελλείψει ταύτης εις τας λοιπάς Αστυνομικάς Αρχάς αίτινες υποχρεούνται όπως παρέχωσιν εις τον αιτούντα πάσαν νόμιμον βοήθειαν και να επιβάλωσι την εφαρμογήν των διατάξεων του κανονισμού τούτου. Άρθρον 27. Ο δυνάμει της υπ’ αριθ. 7778/31.3.55 ημετέρας αποφάσεως ισχύων Κανονισμός Σχέσεων Ξενοδόχων και Πελατών καταργείται από της δημοσιεύσεως του παρόντος. (Αντί για τη σελ. 202,201(β) Σελ. 202,201(γ) Τεύχος 737 - Σελ. 37 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.30 18.Ζ.α.31-33 Γενικοί νόμοι περί ξενοδοχείων-Επιπλ. δωματίων κλπ Άρθρον 3. Ο παραγγείλας δωμάτια με προκαθωρισμένην την χρονικήν περίοδον χρησιμοποιήσεώς των και μη τελικώς χρησιμοποιήσας ταύτα, δι’ όλην ή μέρος της περιόδου, οφείλει να αποζημιώση τον Ξενοδόχον με το ήμισυ της συμφωνηθείσης τιμής δια την περίοδον που δεν εχρησιμοποιήθησαν. Εάν όμως ο πελάτης προειδοποίησε τον ξενοδόχον προ 21 τουλάχιστον ημερών τότε απαλλάσσεται της αποζημιώσεως, υποχρεουμένου του Ξενοδόχου εις την άμεσον επιστροφήν τυχόν εισπραχθείσης προκαταβολής. Άρθρον 4. Ο πελάτης δικαιούται να κάμη χρήσιν: α)Του ενοικιασθέντος δωματίου ή διαμερίσματος. β)Των κοινοχρήστων χώρων του Ξενοδοχείου, των προοριζομένων δια τους πελάτας. Εις περίπτωσιν καθ’ ην πελάτης απαιτήσει αποκλειστικήν χρήσιν τυχόν διατιθεμένων υπό της επιχειρήσεως, σκιάδος (ομβρέλλας), ανακλίντρου κ.λπ. ο Ξενοδόχος δικαιούται να ζητήση ειδικήν πληρωμήν βάσει προκαθωρισμένου τιμολογίου. Η χρήσις του ενοικιασθέντος δωματίου ή διαμερίσματος επιτρέπεται αποκλειστικώς και μόνον εις τον ενοικιάσαντα τούτο πελάτην και εις τα παρ’ αυτού ρητώς δηλωθέντα κατά την ενοικίασιν πρόσωπα. 18.Ζ.α.30 Γενικοί νόμοι περί ξενοδοχείων-Επιπλ. δωματίων κλπ Άρθρον 5. Η ενοικίασις του δωματίου θεωρείται ως γενομένη δια μίαν ημέραν, εκτός αν άλλως ρητώς συμφωνηθή μεταξύ του Ξενοδόχου και του πελάτου. Άρθρον 6. Η ενοικίασις θεωρείται αμοιβαίως ανανεωθείσα δι’ εκάστην επομένην ημέραν, εφ’ όσον ο μεν Ξενοδόχος δεν ειδοποιεί τον πελάτην ότι λήγει η μίσθωσις, ο δε πελάτης δεν ειδοποιεί τον Ξενοδόχον ότι δεν θα συνεχίση την μίσθωσιν. Η ειδοποίησις αύτη δέον να γίνεται από της προηγουμένης ημέρας, άλλως δεν ισχύει δια την αυτήν ημέραν, αλλά δια την επομένην. Άρθρον 7. Εις περίπτωσιν της κατά το προηγούμενον άρθρον λύσεως της μισθώσεως του δωματίου, ο πελάτης υποχρεούται να εκκενώση το δωμάτιον μέχρι της 12ης ώρας. Παραμονή πέραν της ώρας ταύτης και μέχρι της 18ης ώρας υποχρεοί τον πελάτην εις την καταβολήν ολοκλήρου του ενοικίου μιας ημέρας. Εν αρνήσει του πελάτου, ο Ξενοδόχος δικαιούται να αποβάλη εκ του δωματίου τας αποσκευάς του. Άρθρον 8. Εάν το δωμάτιον εκμισθωθή δι’ ωρισμένον χρόνον, ο Ξενοδόχος δεν δικαιούται να λύση την μίσθωσιν προ της παρελεύσεως του συμφωνηθέντος χρόνου, εκτός εάν ο πελάτης: α)Παραβή τον παρόντα Κανονισμόν. β)Ασθενήση εκ μεταδοτικής νόσου ή άλλης νόσου, προκαλούσης ενόχλησιν εις τους λοιπούς πελάτας του Ξενοδοχείου. γ)Παραβή τα χρηστά ήθη. Αντιστοίχως ο πελάτης οφείλει: α)Να δεχθή το παρ’ αυτού ή μέσω τρίτου, τη εντολή του, κρατηθέν δωμάτιον εκτός εάν τούτο δεν είναι σύμφωνον προς την παραγγελίαν του. β)Να διατηρήση το δωμάτιον μέχρι πέρατος του συμφωνηθέντος χρόνου, υποχρεούμενος εν εναντία περιπτώσει να καταβάλη εις τον Ξενοδόχον αποζημίωσιν αντιστοιχούσαν προς το ήμισυ του μισθώματος, των υπολοίπων ημερών του αναλογούντος επί της συμφωνηθείσης τιμής διανυκτερεύσεως. Τα ανωτέρω ισχύουν και δια την περίπτωσιν μη προσελεύσεως του πελάτου κατά την καθωρισθείσαν ημερομηνίαν, εκτός περιπτώσεων ανωτέρας βίας, αποδεικνυομένης εξ αδιασείστων γεγονότων ή αποδεικτικών στοιχείων. Η κατά τα άνω συμφωνία μεταξύ πελάτου και ξενοδόχου, περί της διαρκείας της μισθώσεως είναι ισχυρά, εφ’ όσον υφίσταται σχετικόν αποδεικτικόν στοιχείον. Άρθρον 9. Η ημέρα της αφίξεως λογίζεται ολόκληρος ως προς το ενοίκιον, ανεξαρτήτως της ώρας αφίξεως. Η ημέρα της αναχωρήσεως δεν υπολογίζεται, εκτός εάν ο πελάτης δεν εκκενώση το δωμάτιον μέχρι της 12ης ώρας της ημέρας αναχωρήσεως, οπότε ισχύουν τα εν άρθρω 7 του παρόντος οριζόμενα.